ประกาศธนาคารแห่งประเทศไทยประกาศธนาคารแห่งประเทศไทยเรื่องการกำหนดให้ธนาคารพาณิชย์ถือปฏิบัติในเรื่องบัตรเงินฝาก ๑.เหตุผลในการออกประกาศเดิมที่ธนาคารแห่งประเทศไทยได้เปิดให้ธนาคารพาณิชย์ออกบัตรเงินฝากได้มาตั้งแต่ปี๒๕๓๕ โดยมีข้อจำกัดอยู่หลายประการ เช่น จำนวนเงินที่ออกต้องไม่ต่ำกว่า ๕๐๐,๐๐๐บาท ระยะเวลาการฝากไม่ต่ำกว่า ๓ เดือน และไม่เกิน ๓ ปี และธนาคารพาณิชย์ผู้ออกไม่สามารถซื้อคืนก่อนครบกำหนดได้ปัจจุบันสภาวการณ์ได้เปลี่ยนแปลงไป ธนาคารแห่งประเทศไทยได้อนุญาตให้ธนาคารพาณิชย์ออกตั๋วแลกเงินเพื่อกู้ยืมเงินจากประชาชนได้โดยไม่มีข้อจำกัดดังกล่าวจึงเห็นสมควรปรับปรุงหลักเกณฑ์ในเรื่องบัตรเงินฝากที่ออกโดยธนาคารพาณิชย์ให้สอดคล้องกับสภาวะการบริการทางการเงินในปัจจุบันเพิ่มทางเลือกในการออมเงินให้กับลูกค้าประชาชน และให้ธนาคารพาณิชย์สามารถปรับปรุงบริการได้เหมาะสมกับความต้องการของผู้ฝากเงินยิ่งขึ้นโดยยกเลิกข้อจำกัดต่างๆ ที่อาจเป็นอุปสรรคต่อการให้บริการแก่ลูกค้าประชาชน๒.อำนาจตามกฎหมายอาศัยอำนาจตามความในมาตรา ๙ ทวิ แห่งพระราชบัญญัติการธนาคารพาณิชย์พ.ศ. ๒๕๐๕ ซึ่งได้แก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ.๒๕๒๒ มาตรา ๙ ตรี และมาตรา ๑๓ จัตวา แห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่ ๓) พ.ศ. ๒๕๓๕ ธนาคารแห่งประเทศไทยได้ปรับปรุงหลักเกณฑ์ในเรื่องบัตรเงินฝากที่ออกโดยธนาคารพาณิชย์ตามที่กำหนดในประกาศฉบับนี้๓.ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคาร๔.เนื้อหา๔.๑ ให้ยกเลิกประกาศธนาคารแห่งประเทศไทย เรื่อง การกำหนดให้ธนาคารพาณิชย์ถือปฏิบัติในเรื่องบัตรเงินฝากลงวันที่ ๒๕ มิถุนายน ๒๕๓๕ และประกาศธนาคารแห่งประเทศไทย เรื่อง การกำหนดให้ธนาคารพาณิชย์ถือปฏิบัติในเรื่องบัตรเงินฝาก(ฉบับที่ ๒) พ.ศ. ๒๕๔๑ ลงวันที่ ๗ กรกฎาคม ๒๕๔๑๔.๒ อนุญาตให้ธนาคารพาณิชย์ออกบัตรเงินฝาก เพื่อเป็นหลักฐานการรับฝากเงินและเพื่อแสดงสิทธิของผู้ทรงตราสารที่จะได้รับเงินฝากคืนเมื่อครบกำหนดระยะเวลาอันกำหนดไว้ได้ทั้งนี้ยังอนุญาตให้ธนาคารพาณิชย์ซื้อขายหรือแลกเปลี่ยนบัตรเงินฝากที่ออกโดยธนาคารพาณิชย์อื่นหรือบริษัทเงินทุนใดๆ หรือบัตรเงินฝากที่ธนาคารพาณิชย์นั้นเป็นผู้ออกเองด้วยก็ได้ในกรณีที่มีการออกบัตรเงินฝากที่มีการจ่ายผลตอบแทนที่อ้างอิงกับตัวแปรหรือมีอนุพันธ์ทางการเงินแฝงกรณีดังกล่าวจะไม่อยู่ภายใต้บังคับของประกาศฉบับนี้ แต่ตกอยู่ภายใต้บังคับของประกาศธนาคารแห่งประเทศไทยเรื่อง การอนุญาตให้ธนาคารพาณิชย์ทำธุรกรรมเงินฝากหรือเงินกู้ยืมที่มีอนุพันธ์ทางการเงินแฝงลงวันที่ ๔ สิงหาคม ๒๕๔๗ หรือที่แก้ไขเพิ่มเติม รวมทั้งหลักเกณฑ์อื่นที่เกี่ยวข้องจึงให้ธนาคารพาณิชย์ปฏิบัติตามหลักเกณฑ์ดังกล่าวด้วย๔.๓ ธนาคารพาณิชย์สามารถออกบัตรเงินฝากเป็นสกุลเงินบาทหรือสกุลเงินตราต่างประเทศได้ในกรณีที่ออกเป็นสกุลเงินตราต่างประเทศธนาคารพาณิชย์จะต้องปฏิบัติตามเกณฑ์บัญชีเงินฝากเงินตราต่างประเทศ (ForeignCurrency Deposits) กฎหมายและระเบียบเกี่ยวกับการควบคุมการแลกเปลี่ยนเงินและมาตรการป้องปรามการเก็งกำไรค่าเงินบาทของธนาคารแห่งประเทศไทยโดยเคร่งครัด๔.๔ ธนาคารพาณิชย์ต้องมีมาตรการป้องกันการปลอมแปลงและการแก้ไขข้อความบนบัตรเงินฝากทั้งนี้ บัตรเงินฝากที่ธนาคารพาณิชย์ออกต้องเป็นไปตามแบบมาตรฐานขั้นต่ำ คือ ใช้กระดาษสำหรับพิมพ์สิ่งพิมพ์มีค่า(Security Paper) เช่น กระดาษตามมาตรฐาน London ClearingBanks Paper Specification No.1 พร้อมทั้ง มีลายน้ำ (Watermark) ฝังอยู่ในเนื้อกระดาษ๔.๕ ระบบควบคุมภายในธนาคารพาณิชย์ต้องมีระบบการควบคุมภายในสำหรับกระบวนการต่างๆที่เกี่ยวข้องกับการทำธุรกรรมบัตรเงินฝากที่เหมาะสมได้มาตรฐานที่เป็นที่ยอมรับโดยทั่วไปโดยต้องจัดทำระเบียบการควบคุมภายในดังกล่าวให้ครบถ้วนถูกต้องและเป็นปัจจุบัน เพื่อให้ธนาคารแห่งประเทศไทยตรวจสอบได้หรือต้องจัดส่งสำเนาระเบียบการควบคุมภายในให้แก่ธนาคารแห่งประเทศไทยเมื่อมีการร้องขอโดยระเบียบดังกล่าวอย่างน้อยต้องครอบคลุมวิธีการควบคุมภายในดังต่อไปนี้(๑) การแบ่งส่วนงานและอำนาจหน้าที่พนักงานแต่ละระดับที่เกี่ยวข้องกับบัตรเงินฝาก(๒) วิธีการในการจัดพิมพ์บัตรเงินฝากและการตรวจรับ(๓) การเก็บรักษาบัตรเงินฝากที่ยังมิได้เบิกใช้ รวมทั้งที่ชำรุดและที่ขีดฆ่าหรือยกเลิกการใช้(๔) การเบิกใช้บัตรเงินฝาก(๕) การออกบัตรเงินฝาก(๖) การเก็บรักษาสำเนาบัตรเงินฝากแต่ละสำเนา(๗) การไถ่ถอนบัตรเงินฝาก(๘) การซื้อขายบัตรเงินฝากของธนาคารพาณิชย์หรือสถาบันการเงินอื่นและการเก็บรักษาบัตรเงินฝากที่รับซื้อ(๙) การตรวจสอบภายในเกี่ยวกับบัตรเงินฝาก๔.๖ การออกบัตรเงินฝากธนาคารพาณิชย์ต้องดำเนินการดังนี้(๑) จดแจ้งชื่อและที่อยู่ที่แท้จริงของผู้ฝากเงินและผู้ไถ่ถอนบัตรเงินฝากไว้ในทะเบียนบัตรเงินฝากโดยให้ปฏิบัติตามประกาศธนาคารแห่งประเทศไทย เรื่อง การกำหนดให้ธนาคารพาณิชย์ปฏิบัติในเรื่องการรับฝากเงินลงวันที่ ๒๔ ธันวาคม ๒๕๔๔ หรือที่แก้ไขเพิ่มเติม(๒) จัดทำทะเบียนบัตรเงินฝากที่ออก และ/หรือที่ซื้อขายให้เป็นปัจจุบันซึ่งอย่างน้อยต้องมีรายละเอียดเกี่ยวกับชื่อผู้ออกบัตรเงินฝาก วันที่ออกบัตรเงินฝากวันที่ครบกำหนด สกุลเงินจำนวนเงินที่ตราไว้ อัตราดอกเบี้ยหรือส่วนลด เงื่อนไขในการจ่ายดอกเบี้ยชื่อและที่อยู่ของผู้ฝากเงินผู้ไถ่ถอน และ/หรือของผู้ซื้อผู้ขายบัตรเงินฝาก๔.๗ ธนาคารพาณิชย์ต้องยืนยันความถูกต้องและแท้จริงของบัตรเงินฝากที่ธนาคารพาณิชย์เป็นผู้ออกเมื่อได้รับการร้องขอ๔.๘ การเปิดเผยข้อมูลแก่ลูกค้าธนาคารพาณิชย์ต้องให้ข้อมูลแก่ลูกค้าดังนี้(๑) ในส่วนของการประกาศและการจ่ายดอกเบี้ยของบัตรเงินฝากให้ปฏิบัติตามประกาศธนาคารแห่งประเทศไทย เรื่อง การกำหนดให้ธนาคารพาณิชย์ปฏิบัติในเรื่องดอกเบี้ยส่วนลดและค่าบริการ ลงวันที่ ๒๙ มิถุนายน ๒๕๔๘ และที่แก้ไขเพิ่มเติม(๒) ชี้แจงข้อมูลอื่นที่สำคัญให้ลูกค้าได้ทราบและเข้าใจชัดเจนก่อนรับฝากเงินเช่นเงื่อนไขการจ่ายชำระคืนเงินต้น ดอกเบี้ยหรือดอกเบี้ยคิดลด ค่าใช้จ่ายอื่นของบัตรเงินฝากเป็นต้นรวมถึง เงื่อนไขการจ่ายดอกเบี้ย และ/หรือการไถ่ถอนบัตรเงินฝากก่อนครบกำหนด๔.๙ ในกรณีที่ธนาคารพาณิชย์ผู้ออกบัตรเงินฝากจัดให้มีธนาคารพาณิชย์อื่นบริษัทเงินทุนหรือบริษัทหลักทรัพย์รับซื้อขายบัตรเงินฝากที่ตนเป็นผู้ออก ให้ธนาคารพาณิชย์ผู้ออกแจ้งชื่อสถาบันดังกล่าวให้ลูกค้าทราบรวมทั้งต้องกำหนดเงื่อนไขให้สถาบันดังกล่าวประกาศราคารับซื้อขายและรับซื้อขายตามราคาที่ประกาศนั้นเป็นทางค้าปกติ๔.๑๐ การบันทึกบัญชีและการปฏิบัติตามกฎหมายหรือกฎเกณฑ์อื่นธนาคารพาณิชย์ต้องตรวจสอบดูแลให้มีการบันทึกบัญชีบัตรเงินฝากที่ออกและที่ซื้อขายให้เป็นไปตามมาตรฐานบัญชีที่เกี่ยวข้องและปฏิบัติตามกฎหมายหรือกฎเกณฑ์อื่นที่เกี่ยวข้องด้วย๕.[๑]วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๗ พฤศจิกายน พ.ศ. ๒๕๔๙ธาริษาวัฒนเกสผู้ว่าการธนาคารแห่งประเทศไทยวัชศักดิ์/ผู้จัดทำ๖ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๒๒ ง/หน้า ๔๐/๒๔ พฤศจิกายน ๒๕๔๙